前尤宜褒荣于身后，今特赠尔为弘毅公，配享太庙，永垂令誉。《钦定盛京通志/卷六十八》额亦都姓钮姑禄镶黄旗满洲，先世居长白山，幼时父母为仇所害，邻人匿之得免。年十三手刃其仇，避走嘉穆瑚村，依于其姑居数嵗。太祖过其地，额亦都识为真主辞姑从行。嵗癸未，从讨尼堪外兰于图论城先登，又袭取(黑克济城)，又别将兵攻取舒尔格布占城，额亦都性忠诚勇敢善战，能以少击衆所向克捷。嵗丁亥，督兵攻巴勒达城至浑河河涨不能涉以绳联军士鱼贯而渡，夜率鋭卒登其城，城守者猝惊起殊死，以拒额亦都跨堞战飞矢贯股着于堞挥刀断矢战益力被五十余创不退